Case ID: 1183199
Sentence 1: Bu müqavilənin 4.10-cu bəndinə əsasən, “İşəgötürənin təqsiri olmadan istehsal və satışın olmamasından işin dayandırılması və eləcə də Məhərrəmlik, Ramazan aylarında spirtli içkilərin satışa tələbatın olmaması və digər hallar olduqda işçilər qrup halında ödənişsiz məzuniyyətə buraxıla bilər.” Göründüyü kimi, müəssisənin iradəsindən asılı olmayan səbəblərdən istehsal və satışın olmamasına görə iş dayandırılmış və işçilər ödənişsiz məzuniyyətə göndərilmişdir.